# data[].attributes.headline
Διδακτικές προσεγγίσεις με διαδραστικά σχολικά βιβλία και διαδραστικό πίνακα

# data[].attributes.subject
Διδακτικές προσεγγίσεις με διαδραστικά σχολικά βιβλία και διαδραστικό πίνακα

# data[].attributes.body
Στη δραστηριότητα αυτή, αφού χωριστείτε σε ομάδες συγγενών ειδικοτήτων, θα πρέπει να ετοιμάσετε διδακτική προσέγγιση για τη διαδασκαλία συγκεκριμένης ενότητας. Περιηγείστε στο αντίστοιχο σχολικό εμπλουτισμένο βιβλίο (http://ebooks.edu.gr/) και βλέπετε ποιο διαδραστικό υποστηρικτικό περιεχόμενο περιλαμβάνεται. Σκέφτεστε τρόπους για τη διδακτική αξιοποίηση του υποστηρικτικού υλικού χρησιμοποιώντας τον διαδραστικό πίνακα. Συζητάτε μεταξύ σας τις διδακτικές σας επιλογές.

# data[].attributes.headline
Παράδειγμα 1: Θρησκευτικά

# data[].attributes.subject
Παράδειγμα 1: Θρησκευτικά

# data[].attributes.body
Εκπαιδευτικός που διδάσκει το μάθημα των Θρησκευτικών στη Γ΄ Γυμνασίου αποφασίζει να ανανεώσει τις διδακτικές του μεθόδους και να προσελκύσει το ενδιαφέρον των μαθητών αξιοποιώντας τα διαδραστικά βιβλία. Προκειμένου, λοιπόν, να κάνει το μάθημά του πιο εποπτικό, αντί να παρουσιάσει ο ίδιος τη θεωρία της Ενότητας 3 (Πεντηκοστή: το ξεκίνημα της Εκκλησίας), όπως συνήθιζε, προβάλλει στον διαδραστικό πίνακα την πολυμεσική παρουσίαση που υπάρχει στο διαδραστικό βιβλίο. Οι μαθητές παρακολουθούν προσεκτικά την παρουσίαση και με την ολοκλήρωσή της ο εκπαιδευτικός διευκρινίζει πιθανά σημεία που δεν έγιναν σαφή στους μαθητές. Στη συνέχεια, στην ολομέλεια της τάξης, συζητά με τους μαθητές τις προτεινόμενες ερωτήσεις του βιβλίου. Ως εργασία για το σπίτι αναθέτει στα παιδιά να λύσουν το σταυρόλεξο που προτείνεται στο διαδραστικό βιβλίο, αλλά και να περιηγηθούν στους υπόλοιπους υπερσυνδέσμους που υπάρχουν εκεί, ώστε να κατανοήσουν καλύτερα το περιεχόμενο της ενότητας.

# data[].attributes.headline
Συζητήστε τα παραπάνω παραδείγματα μεταξύ σας με τη βοήθεια αξόνων, όπως: 

# data[].attributes.subject
Συζητήστε τα παραπάνω παραδείγματα μεταξύ σας με τη βοήθεια αξόνων, όπως: 

# data[].attributes.body
α) Η χρήση του διαδραστικού βιβλίου στο παράδειγμα με ποιον τρόπο παρακολουθεί τις ενότητες από το έντυπο διδακτικό εγχειρίδιο (τις ακολουθεί πιστά/γραμμικά, απομακρύνεται από αυτές, τις λαμβάνει ευκαιριακά υπόψη, τις λαμβάνει υπόψη στο σύνολό τους κ.λπ.);

β) Τι περιθώρια πρωτοβουλίας και κινητοποίησης δίνονται στον μαθητή; Ποιος ο ρόλος του εκπαιδευτικού;

γ) Ποια η λογική αξιοποίησης των ψηφιακών μέσων;

Κάθε ομάδα θα κοινοποιήσει τα συμπεράσματά της στην ολομέλεια, όπου θα γίνει κεντρικά συζήτηση, στο πλαίσιο της οποίας μπορούμε να σκεφτούμε και τρόπους επέκτασης των παραδειγμάτων που είδαμε, όπου αυτό είναι δυνατό, προτείνοντας επιπλέον ιδέες διδακτικής αξιοποίησης των διαδραστικών βιβλίων.

# data[].attributes.headline
Παράδειγμα 3: Αρχαία Ελληνικά, Θεατρολογία, Αισθητική Αγωγή

# data[].attributes.subject
Παράδειγμα 3: Αρχαία Ελληνικά, Θεατρολογία, Αισθητική Αγωγή

# data[].attributes.body
Εκπαιδευτικός που διδάσκει την Ελένη του Ευριπίδη στη Γ΄ Γυμνασίου αποφασίζει με τους μαθητές να ανεβάσουν την παράσταση στο τέλος της χρονιάς σε εκδήλωση που θα πραγματοποιηθεί σε φεστιβάλ μαθητικών θεατρικών ομάδων. Σε συνεργασία, λοιπόν, και με τους καθηγητές της θεατρολογίας και της αισθητικής αγωγής αναθέτει σε μια ομάδα μαθητών, καθώς σταδιακά ολοκληρώνουν την επεξεργασία του δράματος στο μάθημα των αρχαίων ελληνικών από μετάφραση, να αποδελτιώνουν όσες πληροφορίες υπάρχουν στο κείμενο για την «όψη», τη σκηνογραφία δηλαδή, τους σκηνοθετικούς δείκτες κ.λπ. Στόχος είναι η ομάδα να παρουσιάσει στην ολομέλεια τα ευρήματά της, ώστε μετά όλη η τάξη να αποφασίσει πώς θα τα αξιοποιήσει για το ανέβασμα της παράστασης που ετοιμάζει. Παράλληλα, όμως, αναθέτει στη συγκεκριμένη ομάδα να αναζητήσει και όλους τους σχετικούς πόρους που υπάρχουν σε μορφή υπερσυνδέσμων στο διαδραστικό βιβλίο, ώστε να τους αξιοποιήσουν στα πλαίσια της έρευνάς τους, όπως για παράδειγμα ο υπερσύνδεσμος με τις σκηνοθετικές και εικονογραφικές αποδόσεις του Μενέλαου. Ανά τακτά χρονικά διαστήματα, ζητά από την ομάδα να παρουσιάσει το υλικό της, τους πόρους που εντόπισε, της πηγές που αξιοποίησε κ.λπ. Στο πλαίσιο αυτό ζητά από τους μαθητές, προκειμένου να καλλιεργήσουν δεξιότητες κριτικής αναζήτησης και αξιολόγησης πηγών, να αξιολογήσουν τους πόρους που εντόπισαν στο διαδραστικό βιβλίο και να προτείνουν πιθανόν επιπλέον πόρους για τον εμπλουτισμό του.

# data[].attributes.headline
Παράδειγμα 2: Αγγλικά

# data[].attributes.subject
Παράδειγμα 2: Αγγλικά

# data[].attributes.body
Εκπαιδευτικός που διδάσκει Αγγλικά στη Γ΄ Γυμνασίου έχει παρατηρήσει πως κάποιοι μαθητές από το τμήμα του δεν έχουν κατακτήσει, σε αντίθεση με τα υπόλοιπα παιδιά της τάξης, γλωσσικές (γραμματικοσυντακτικές) δομές, η απόκτηση των οποίων είναι απαραίτητη, ώστε η εκπαιδευτικός να συνεχίσει τη διδασκαλία της όπως τη σχεδίαζε από την αρχή της χρονιάς. Αποφασίζει, λοιπόν, προκειμένου να κατανοήσει καλύτερα πού ακριβώς εντοπίζονται οι αδυναμίες των μαθητών, να τους αναθέτει περιστασιακά να ασχολούνται με κάποιες εκπαιδευτικές δραστηριότητες που προτείνονται στο διαδραστικό βιβλίο, όπως ο σχηματισμός λέξεων ή η συμπλήρωση κενών σε μικρά κείμενα. Από το σύνολο των εκπαιδευτικών δραστηριοτήτων που προτείνονται στο διαδραστικό βιβλίο, επιλέγει όσες θεωρεί πιο κατάλληλες για την περίσταση και στοχευμένα τις αναθέτει κατά διαστήματα στους μαθητές. Μάλιστα, επειδή είναι εξοικειωμένη και με σύγχρονες παιδαγωγικές αρχές και αντιλήψεις, βάζει τα παιδιά να κάνουν τις δραστηριότητες αυτές σε δυάδες ή τριάδες, ώστε οι μαθητές μέσω της συνεργασίας τους να βοηθήσουν ο ένας τον άλλον στην κατάκτηση της γνώσης.